kardosdrur/scandi-wiki huggingface dataset:
Petra Mede

Petra Maria Mede (født 7. marts 1970 i Stockholm, Sverige) er en svensk komiker, danser og tv-vært. Da Mede blev 12 år søgte hun ind på Balettakademien i Stockholm. Hun dimitterede som 18 år og fik sin første professionelle danserolle. Hun har desuden trænet på La Salle Pleyel i Paris, hvor hun trænede sammen med mange legender.

Hun har været vært for Eurovision Song Contest to gange, henholdvist i 2013 i Malmö og i 2016 med Måns Zelmerlöw i Stockholm.

Referencer

Eksterne henvisninger 
 

Personer fra Stockholm
Komikere fra Sverige
Værter ved Eurovision Song Contest
Nyköpingsån

Nyköpingsån er en å som hovedsageligt løber gennem Södermanland i det østlige Sverige, syd for Stockholm. Den er 157 km lang inklusive kildevandløb  og har et afvandingsområde på 3.632 km²..
 Middelvandføringen er 23 m3/s ved udmundingen. Åen har sit udspring i Närke og løber gennem søerne Tisaren, Sottern, Kolsnaren, Viren, Yngaren og Långhalsen og munder ved Nyköping ud i Østersøen. Andre større byer som åen passerer er Vingåker og Katrineholm. Nyköpingsåns største tilløb er Husbyån, som afvander Båven.

I den nedre del af åen er der fluefiskeri efter havørred og laks.

På nogle steder i og i närheden af Nyköping dannes fosser som egner sig for kano- og kajakrafting.

Se også
 Nyköpings kanal

Eksterne kilder/henvisninger 

 Sportfiskets hemsida
 Nyköpingsåarnas Vattenvårdsförbunds hemsida 

Østersøens afvandingsområde
Vandløb i Sverige
Södermanland
Arktisk Råd

Arktisk Råd er et mellemstatsligt organ der forsøger at samarbejde om de udfordringer de arktiske egne står overfor mht. miljø, sociale forhold og økonomi.

Rådet blev formelt etableret i 1996, da medlemslandenes udenrigsministre mødtes i Ottawa, Canada og vedtog Ottawa-erklæringen om samarbejde i Arktis. Den 21. januar 2013 fik rådet et fast sekretariat med adresse i Tromsø.

Organisation

Medlemslande 
Kun lande med territorier i de arktiske egne kan være medlemmer af rådet. Da alle lande der opfylder dette krav er medlem, er rådet et fuldt cirkumpolart forum.

Formandsskab 
Formandsskabet i Arktisk Råd skifter hvert andet år. Det nuværende formandsland er Rusland i perioden 2021-2023

Permanente deltagere 
Permanente deltagere er organistationer der repræsenterer de forskellige oprindelige folk i Arktis. De er sikret fuld konsultationsret i rådet, dvs. de skal høres i samtlige beslutninger der træffes, og de kan til enhver tid stille forslag til rådet. Selvom det i sidste ende er rådets medlemmer der træffer beslutningerne, så har de oprindelige folk væsentligt større indflydelse end i andre tilsvarende organer rundt omkring i verden. De permanente deltagere deler et fælles sekretariat, der er økonomisk understøttet af de otte medlemslande, og med adresse i København.
Enhver organisation af Arktiske oprindelige folk, der opfylder ét af disse to krav kan optages:
 Et enkelt oprindeligt folk hjemmehørende i mere end ét Arktisk land.
 Mere end et Arktisk oprindeligt folk hjemmehørende i et enkelt land.
I 2013 er følgende folk optaget som permanente deltagere:
 Arctic Athabaskan Council (AAC)
 Aleut International Association (AIA)
 Gwich'in Council International (GGI)
 Inuit Circumpolar Council (ICC) 
 Russian Association of Indigenous Peoples of the North (RAIPON)
 Samerådet (SC)

Observatørstatus 
Tyskland, Holland, Polen, Spanien, Kina og Storbritannien har permanent observatørstatus. Derudover har forskellige lande fået tildelt midlertidig observatørstatus. Blandt andet i takt med at den globale opvarmning muliggør nye sejladsruter i de arktiske egene, rundt om kontinenterne, har Kina og EU, ligesom Japan og Sydkorea med flere, presset på for at få permanent observatørstatus. Der er dog ikke enighed medlemslandene imellem om dette spørgsmål, hvor især Canada er modstandere af EU og Rusland ikke er tilhængere af Kina som observatørland. Canadas modstand mod EU skyldes blandt andet et gammelt EU-forbud mod import af bl.a. sælskind, hvilket har ødelagt levevilkårene for de oprindelige folkeslag i Arktis. De oprindelige folk er heller ikke begejstrede for at udvide kredsen af observatørlande.

Rapporter til Arktisk Råd

 Klimarapporten SWIPA 2017: Arktis smelter langt hurtigere end ventet.

Kilder

Eksterne henvisninger 
 Arktisk Råds hjemmeside 

Internationale organisationer
Kultur i Arktis
Tromsø
Niels Lykke

Niels Lykke henviser til blandt andre:

 Niels Lykke (rigsråd) (1492-1535) - norsk rigsråd
 Niels Lykke (officer) (-o. 1683) - dansk officer
Niels Lykke (officer)

Niels Lykke (død omtrent 1683) var en dansk officer, søn af Jacob Lykke til Torp og Tandrup og Sophie Rud. 

Om hans ungdom er intet bekendt, men hans senere livsbane lader formode, at han har forsøgt sig i udenlandsk krigstjeneste, skønt hans første optræden her hjemme, som sekretær i kancelliet 1624-25, er såre fredelig. Først 1628 blev han kornet ved det sjællandske kompagni af rostjenesten og 1633 løjtnant ved samme. Året efter købte han Harrestedgård og ægtede så Helle Holgersdatter Ulfstand, efter hvis tidlige død han fik Margrethe Nielsdatter Vind, der døde 1641 i sin første barselseng, 27 år gammel. 1642 nævnes han ritmester, men han synes ikke at have taget synderlig del i den påfølgende krig, da han alt i februar 1644 var i svensk fangenskab. Strax efter krigen, 21. september 1645, giftede han sig med Magdalene Henriksdatter Gyldenstjerne, ved hvilket ægteskab han senere blev ejer af Elvedgård på Fyn. Ved rostjenestens omordning 1651 blev han chef for et af de 3 jyske kompagnier og beskikkedes 1654 til oberstvagtmester til hest i Jylland. 

Ved krigens udbrud 1657 fik han bestalling som oberstløjtnant til hest under oberst Christoffer Hvas, men udnævntes 24. juli samme år til kommandant på Kronborg, fra hvilken stilling han alt 16. oktober efter ansøgning blev afskediget; formodentlig har han slet ikke tiltrådt den, thi han synes at være forbleven i Jylland, hvor han i august blev beordret til at rejse den menige befolkning til landets forsvar og fik anvist egnene nord for Limfjorden til løbeplads. Her blev han ud på efteråret fangen af de fremrykkende svenske tropper, og da han kom løs, var han en ruineret mand, i det hans hovedgårde vare blevne hårdt medtagne i krigen. Han blev vel oberst for den jyske og fynske rostjeneste og opholdt sig i København under souverænitetens indførelse, men han måtte strax efter sælge Harrested og trak sig snart efter tilbage til Elved, hvor han forgæves søgte om tilladelse til at gøre opbud og siden kun ved idelige salg og pantsættelser af gårdens tilliggende fristede livet. Han døde, vistnok 1683, på Skovsbo, af hvilken gård han efter sin hustrus moder var bleven medejer.

Kilder 

 

Officerer fra Danmark-Norge
Kavaleriofficerer fra Danmark
Godsejere fra Danmark
Personer i Karl Gustav-krigene fra Danmark-Norge
Danskere i 1600-tallet
Niels 02
Joachim Lykke

Joachim (Jacob) Lykke (død 1541) Rigsraad, Søn af Niels L. til Skovsbo og Helvig Bølle, og medlem af Lykke-slægten.

Lykke var 1488 Lensmand paa Silkeborg, senere paa Østrup (Støvring Herred); begge 
Gaarde tilhørte Aarhus Bispedømme, som da styredes af hans Morbroder Eiler Madsen Bølle. 
Han blev gift med Maren Pedersdatter Bille, Søster til Biskop Ove Bille og 
til Eske Bille, og kan vistnok takke sin Indgiften i den mægtige Bille-Æt for, at han fik et Par Forleninger 
(indtil 1516 Lysgaard og Nørlyng Herreder, senere Rugsø Herred), blev optagen i Rigsraadet allerede i 
Kong Hans’ Dage og o. 1514, formodentlig ved Christian II’s Kroning, slaaet til Ridder. 1523 deltog han i 
det jyske Raads Opstand mod Christian II, uagtet hans Søn Niels Lykke paa den Tid var nøje knyttet til 
Kongen. I den følgende Tid mærker man ikke meget til den gamle Rigsraad paa Østrup, der efter sin Fader 
havde arvet Skovsbo eller Del deri, og som ogsaa var i Besiddelse af Buderupholm i Jylland. Efter Frederik 
I’s Død deltog han i det jyske Raads Møde i Karup i Maj 1533, men deltog ikke i den store Herredag s. A., 
heller ikke, som det synes, i Valgmøderne i Ry i Juni og Juli 1534. I Grevefejden led han overordentlig 
store Tab, vel især ved Skipper Clements Plyndring af hans Ejendomme. I den store Reces fra 1536 nævnes 
han ikke blandt Raaderne, men blot blandt Adelen. Han synes saaledes, som Tilhænger af det katolske Parti, 
at være bleven, i det mindste foreløbig, udelukket af Raadet; dog indkaldtes han atter 1537 til Christian 
III’s Kroning som Raad og vedblev at have denne Stilling. Sorger overfaldt i disse Aar i stor Mængde 
den gamle Mand: o. 1528 døde Maren Bille, hans Søn Niels blev myrdet Juleaften 1535, kort efter (1538) 
maatte han afstaa Østrup til en tysk Adelsmand og til Gjengjæld modtage Isgaard i 
Mols Herred, ligeledes tidligere en biskoppelig Gaard. Ensom, som den aldrende Mand følte sig, 
giftede han sig paa sine gamle Dage, uvist med hvem. Han var imidlertid bleven paaholdende over for 
sine mange Børn- hans Breve fra denne Tid indeholde karakteristiske Træk herom og om Tiden i det hele. Han døde i en høj Alder.

Kilder 

 

Rigsråder fra Danmark
Danskere i 1400-tallet
Danskere i 1500-tallet
Lensmænd fra Danmark
Joachim
Godsejere fra Danmark
Riddere fra Danmark
Sumida

er et af Tokyos 23 bydistrikter. Bydistriktet kalder på engelsk sig selv for Sumida City. 1. marts 2012 havde distriktet et befolkningstal på 240.733, 126.974 husstande og en befolkningstæthed på 17.507,85 personer per km². Det totale areal udgjorde 13,75 km².

Geografi 
Sumida ligger i den nordøstlige del af Tokyo Metropolis. Sumida og Arakawa er væsentlige floder som former bydistriktets grænser. Sumida grænser op til bydistrikterne: Adachi i nord; Arakawa i nordvest; Katsushika i øst; Edogawa i sydøst; Taitou i vest; Chuuou i sydvest og Koutou i syd.

Landemærker 
 Tokyo Skytree: Et tv-tårn og verdens højeste fritstående tårn.
 Ryōgoku Kokugikan (Nationale Sumo Stadion)
 Edo-Tokyo Museum
 Asahi Breweries hovedsæde: Asahi Beer Hall.
 Eko-in: Buddhistisk tempel
 Honjo Matsuzaka-cho Park:
 Hokusai-dori (gade)
 Sumida Triphony Hall, musikhus
 Tobu Museum
 Tokyo Irei-do (Tokyo Memorial Hall)
 Yokoamicho Park

Nærområder 
 I nord (tidligere Mukojima distrikt): Sumida, Tsutsumi-dori, Higashi Sumida, Yahiro, Higashi Mukojima, Tachibana, Bunka, Kyojima, Oshiage
 I midten (tidligere Honjo distrikt): Azuma-bashi, Higashi Komagata, Honjo, Narihira, Yokokawa
 I syd (tidligere Honjo distrikt): Yokoami, Ryogoku, Chitose, Ishiwara, Kamezawa, Midori, Tatekawa, Kikukawa, Taihei, Kinshi, Koto-bashi

Historie 
Bydistriktet er etableret 15. marts 1947. Det består de tidligere distrikter Honjo og Mukojima. Mukojima som er etableret i 1932, indeholder den tidligere by Sumida, som sammen med floden af samme navn gav bydistriktet sit navn.

Virksomheder 
 Asahi Breweries har hovedsæde i Azuma-bashi.
 Japan Tobacco har en fabrik i Yokokawa.
 Keisei Electric Railway har hovedsæde i Oshiage.
 Lion Corporation, rengøringsmiddel og toiletartikelgigantan, har hovedkontor i Honjo.
 Tobu Railway har hovedsæde i Oshiage.

Politik 
I 2005 var borgmesteren Noboru Yamazaki. Byrådet har 34 medlemmer.

Berømtheder

Historiske 
 Ryūnosuke Akutagawa boede i Mukojima
 Enomoto Takeaki boede i Mukojima
 Katsushika Hokusai født i Kamezawa
 Katsu Kaishū født i Kamezawa
 Kōda Rohan boede i Mukōjima
 Matsuo Bashō boede i Honjō
 Mori Ōgai boede i Mukōjima
 Nezumi Kozō (Jirokichi): Et mindesmærke er lokaliseret i Eko-in

Kilder

Eksterne henvisninger 

 Officielle webside 

Bydistrikter i Tokyo
Mercedes-Benz type 140

Mercedes-Benz type 140 var modelkoden for luksusbilen Mercedes-Benz S-klasse mellem juli 1991 og september 1998. Modellen afløste type 126 og blev afløst af type 220.

W140 var chassiskoden for den korte, firedørs sedan, mens den lange version hed V140. En todørs coupé solgtes som type C140.

Modellen fik et facelift i marts 1994, og endnu et i juni 1996.

Versioner/motorer

Benzin 
 300 SE 2,8: M 104 E 28, 6 cyl. 2799 cm³, 142 kW (193 hk), 1992−1993
 S 280: M 104 E 28, 6 cyl. 2799 cm³, 142 kW (193 hk), 1993−1998
 300 SE: M 104 E 32, 6 cyl. 3199 cm³, 170 kW (231 hk), 1991−1993
 S 320: M 104 E 32, 6 cyl. 3199 cm³, 170 kW (231 hk), 1993−1998
 400 SE: M 119 E 42, 8 cyl. 4196 cm³, 210 kW (286 hk), 1991−1993
 S 420: M 119 E 42, 8 cyl. 4196 cm³, 205 kW (279 hk), 1993−1998
 500 SE: M 119 E 50, 8 cyl. 4973 cm³, 240 kW (326 hk), 1991−1993
 S 500: M 119 E 50, 8 cyl. 4973 cm³, 235 kW (320 hk), 1993−1998
 600 SE: M 120 E 60, 12 cyl. 5987 cm³, 300 kW (408 hk), 1991−1993
 S 600: M 120 E 60, 12 cyl. 5987 cm³, 290 kW (394 hk), 1993−1998

Diesel 
 300 SD Turbo: OM 603 D 35 A, 6 cyl. 3449 cm³, 110 kW (150 hk), 1992−1993
 S 350 Turbodiesel: OM 603 D 35 A, 6 cyl. 3449 cm³, 110 kW (150 hk), 1993−1997
 S 300 Turbodiesel: OM 606 D 30 LA, 6 cyl. 2996 cm³, 130 kW (177 hk), 1996−1998

Eksterne henvisninger 

140
Luksusbiler
Baghjulstrukne biler
Biler introduceret i 1991
Biler fra 1990'erne
Taitou

er et af Tokyos 23 bydistrikter. På engelsk kalder Taitou sig selv for Taito City.

Per 1. april 2011 havde bydistriktet 168.909 indbyggere, 94.908 husstande, og en befolkningstæthed på 16.745,86 personer per km². Det totale areal er 10,08 km².

Historie 
Bydistriktet er etableret 15. marts 1947. Gennem Edo-perioden, fandtes Yoshiwara-kvarteret i hvad der i dag kendes som Taitou.

Geografi 
Taitou er beliggende i den nordøstlige del af Tokyo Metropolis og er omgivet af bydistrikterne: Chiyoda, Bunkyou, Arakawa, Sumida og Chuuou.

Landemærker 
Taitou er berømt for sine typiske Shitamachi-distrikter.

Nærområder 
 Ueno
 Akihabara
 Ameyoko
 Yanaka
 Asakusa
 Asakusabashi

Templer og helligdomme 
 Sensō-ji og Kaminarimon
 Asakusa Shrine
 Akiba Shrine
 Kan'ei-ji
 Kishibojin

Parker 

 Asakusa Park
 Kyu-Iwasaki-tei Garden
 Sumida Park
 Ueno Park
 Yanaka Park

Museer og zoos 
 Asakura Sculpture Hall
 Daimyo Clock Museum
 National Museum of Western Art
 National Museum of Nature and Science
 Tokyo Metropolitan Art Museum
 Tokyo National Museum
 Ueno no Mori Museum
 Ueno Zoo
 Yokoyama Taikan Memorial Hall

Underholdning 

 Suzumoto Engeijo (Suzumoto Vaudeville Hall)
 Asakusa Vaudeville Hall

Uddannelse

Universiteter 
 Tokyo National University of Fine Arts and Music
 Ueno Gakuen University

Economy 

Hovedsæderne for Bandai og Bandai Channel findes i Taitou.

Detailhandel 
 Matsuzakaya stormagasin i Ueno
 Matsuya stormagasin i Asakusa

Events 
 Sumidagawa Fireworks Festival
 Asakusa Samba Carnival
 Torigoe Shrine Matsuri
 Sanja Matsuri, en af Tokyos tre store festivals

References

Eksterne henvisninger 

 Taitō official website 
 Taitō official website  in Japanese
 Taito Culture Guide Book "Bunka Tabou"  

Bydistrikter i Tokyo
Preben Brahe (1627-1708)

Preben Brahe (1627-1708) var en dansk godsejer, 
søn af rigsråd Jørgen Brahe. 

Han fødtes 18. Juni 1627, vistnok paa Hagenskov, tilbragte 
sin Ungdom paa unge adelige Herrers Vis med Studier 
i Udlandet, indskreves 1647 som Stud. juris i Leipzig 
og besøgte Tyskland, Frankrig og Italien. 1651 kom han 
hjem og fik sig 1653 overladt af Faderen Engelsholm, 
hvor han tog Bolig med sin Brud, Hofmesteren paa 
Sorø Falk Gjøes Datter Susanne (f. 1634). Under Svenskekrigen, medens 
Egnen om Engelsholm til Bunds udplyndredes af Fjenden, 
boede han paa Næsbyholm sammen med sin Svigermoder 
Karen Bille (d. 1670) og dennes Svigerinde, 
Bogsamlersken Anne Gjøe. Efter Krigen deltog han i 
den kjøbenhavnske Rigsdag og maatte aflægge Beretning 
om den for sin døende Fader. Efter ham arvede han 
Brahesborg og efter Moderens Død 1677 Hvedholm, hvor 
han opslog sin Bolig; men Gaarden brændte 1683. Efter 
at hans Hustru var død i Kjøbenhavn ligeledes 1683, 
skiftede han Godserne mellem sine Børn og forbeholdt 
sig kun Engelsholm, hvor han henlevede som Enkemand 
indtil 27. Marts 1708, da han døde, næsten 81 Aar 
gammel. Efter en foreløbig Bisættelse i Nørup Kirke 
begravedes han hos den øvrige Slægt i Hvedholms 
Sognekirke Horne. – Han efterlod sig af i alt 9 
Børn kun 4 overlevende, af hvilke Sønnen Henrik 
forplantede Navnet, der dog allerede uddøde med 
dennes Søn Preben 1786. Datteren Karen 
har imidlertid bedst bevaret Mindet om 
sit og sine Forældres fromme, højsindede Husliv, hvis 
litterære Sysler har efterladt sig talrige Minder i 
hendes mærkelige Bibliothek. P. B. selv er Forfatter 
af nogle Betragtninger over Bønnen og Nadveren samt 
af nogle Salmer, skrevne i hans Ungdom. Til Text for 
sin Ligprædiken havde han valgt sig Davids 116. Salme, 
Vers 1-9 med dens Taksigelse til den Gud, som i sin 
naadige Barmhjærtighed udfrir den enfoldiges Sjæl fra Døden.

Kilder 

 

Godsejere fra Danmark
Danskere i 1600-tallet
Preben 1
Toshima

er et af Tokyos 23 bydistrikter. Toshima er beliggende i den nordøstlige del af Tokyo Metropolis og grænser op til bydistrikterne Nerima, Itabashi og Kita i nord; og Shinjuku og Bunkyou i syd.

Bydistriktet er etableret 15. marts 1947 og nåede sit højeste befolkningstal på 370.000 i 1965. Befolkningstallet er siden hen faldet og 1. maj 2011 var befolkningstallet på 267.787 og befolkningstætheden på 20.583,17 personer per km². I dagtimerne stiger befolkningstallet med indpendlere til omkring 430.000.

Det totale areal er 13,01 km² og der er 28 m i forskel mellem det højeste og laveste naturlige punkt. Omkring 47 % af arealet er boligområde og 20 % er handel og offentlige arealer.

Tiltrods for at Toshima er et bydistrikt, kalder det sig selv for city. Distriktskontorerne er lokaliseret i Ikebukuro, som også er handels og underholdningscentrum i Toshima.

Den væsentligste jernbanestation i Toshima er Ikebukuro Station i Ikebukuro, det er verdens næsttravleste efter Shinjuku Station.

Nærområder 
 Kami Ikebukuro
 Nishi Ikebukuro
 Higashi Ikebukuro
 Kanamecho
 Sugamo
 Komagome
 Otsuka
 Mukohara

Seværdigheder 

 Sunshine City: The focal point of much of the entertainment in and around Ikebukuro, Sunshine City sports some of the best shopping and dining in Toshima.
 Ancient Orient Museum
 Morikazu Kumagai Art Museum
 Zoshigaya Missionary Museum
 Toyota Amlux Showroom building
 Tokyo Metropolitan Art Space
 Myonichikan of Jiyu Gakuen Girls’ School
 Sugamo Jizodori

Festivaler 
 Fukuro Matsuri festivalen startede i 1968 og indeholder et optog med mikoshi (portable shrines) og yassa dans. Den afholdes hvert år fra 14. september - 15. september. Der er omkring 200.000 mennesker.
 Otsuka Awa Odori Dance er en større sommerevent med omkring 150.000 mennesker, der danses i grupper og med farverige kostumer foran JR Ōtsuka Station.
 Nagasaki Shishimai (lion dance) praktiserer hvert år den 2. søndag i maj lion dance ved Nagasaki Shrine.

Virksomheder 
FamilyMart har hovedsæde i Ikebukuro, Toshima. Seiyu Group har hovedsæde i Toshima. Boghandlerkæden Libro har hovedsæde i Toshima. Itochu corporation og Seven & I Holdings Co. har kontorer i Toshima.

Uddannelse 
Der er fire universiteter i Toshima.
 Gakushuin University
 Tokyo College of Music
 Rikkyo University eller St. Paul's University
 Taisho University

Kilder

Eksterne henvisninger 

 Toshima official website

Bydistrikter i Tokyo
Esteban Manuel de Villegas

Esteban Manuel de Villegas (5. februar 1589 i Matute - 3. september 1669) var en spansk digter. 

Som ung Jurist udgav han en Digtsamling, Eróticas (Nájera 1617), på hvis titelblad han kalder sig selv en »Morgensol« (sol matutinus), for hvilken Stjernerne — det vil sige Lope de Vega og Cervantes — maa blegne. Trods det utiltalende Hovmod, der lægger sig for Dagen heri, viser V. et overordentlig elskværdigt Digterfysiognomi, især i sine højst graciøse, anakreontiske Smaadigte; Bogen indeholder desuden Oder, Idyller, Sonetter, Elegier, Epigrammer (nogle af Oderne er med stor Behændighed digtede i Oldtidens Versemaal) samt Oversættelser af Anakreontika og nogle af Horats’ Oder. Man har troet, at hermed var V.’s poetiske Virksomhed ude, og at han i Resten af sit Liv, efter sit Giftermaal 1626, blot levede som Sagfører og havde meget ondt ved at slaa sig igennem. Men et nyere Arkivfund giver Oplysning om en Proces, Inkvisitionen anlagde mod ham 1659, og som førte til hans Forvisning til en lille By, uden at hans Familie maatte ledsage den gamle syge Mand derhen; blandt hans beslaglagte Papirer var et Manuskript af ham, indeholdende Satirer dedicerede til Kong Filip IV; det tilintetgjordes. En Oversættelse af Boëthius’ De consolatione er fra hans sidste Aar (1665). Sammen med V.’s lyriske Digte udgaves den 1774 og 1797 (begge Udgaver Madrid, 2 Bd, med Biografi). 1913 udgaves Eróticas ó Amatorias ved N. Alonso Cortés.

Kilder 

 

Digtere fra Spanien
Samerådet

Samerådet (samisk: Sámiráđđi), er en uafhængig samisk kulturpolitisk og politisk organisation (NGO) for Samer i hele Lapland.

Rådets formål er at være et samarbejdsorgan mellem samiske hovedorganisationer i Finland, Norge, Sverige og Rusland, at varetage alle samers interesser, at styrke samernes samhørighed over grænserne og at arbejde for at samerne også i fremtiden anerkendes som ét folk, hvis kulturelle, politiske, økonomiske og sociale rettigheder sikres i de respektive nationale lovgivninger og efter aftale mellem staterne og det samiske folks repræsentationer.

Rådet blev grundlagt i 1956, på baggrund af arbejdet fra en organisationskomite nedsat i 1953 i Jokkmokk, Nordsverige.

Samerådets sekretariat ligger i Utsjoki, Finland og organisationen er én af seks organisationer for oprindelige folk der er repræsenteret i Arktisk Råd.

Kilder 
 Leif Rantala: Samerådet 50 år, oktober 2004

Ekstern henvisning 
 Samerådets hjemmeside  (findes også på norsk, russisk og finsk).

Internationale organisationer
Samer
Nyköpingshus

Nyköpingshus (Nyköpings slott) var en middelalderborg ved Nyköpingsån i byen Nyköping i Södermanland i Sverige. Den ligger nu delvis i ruiner. 

Borgen var et kastel fra slutningen af 1100-tallet, som blev udvidet i flere omgange. Det var formentlig Birger Jarl som begyndte opførelsen. På Albrecht af Mecklenburgs tid havde den tyske ridder Raven van Barnekow borgen i forlening og foretog vigtige byggearbejder. En senere ejer var Bo Jonsson Grip.

I middelalderen blev der foretaget yderligere om-og tilbyginger. Gustav Vasa forstærkede borgen, og der er bevaret et rundt kanontårn fra hans tid. 

I slutningen af 1500-tallet byggede hertug Karl (senere Karl 9. af Sverige) borgen om til et renæssanceslot. Slottet brændte ned sammen med byen i 1665 og blev ikke genopført. Dele af bygningsmaterialerne blev i stedet benyttet til ombygning af Stockholms Slot.

I 1900-tallet restaureredes dele af slottet, og det rummer blandt andet Sörmlands museums permanente udstillinger.

Hændelser på slottet 
Den 11. december 1317 fandt ifølge Erikskrøniken Nyköpings gæstebud sted på ridderborgen. Denne julefest endte fatalt for kong Birger Magnussons brødre, hertugerne Erik og Valdemar.

Nyköping-recessen blev undertegnet på Nyköpingshus 20. september 1396. Det er en af de vigtigste hændelser i Norden i middelalderen og var en forudsætning for dannelsen af Kalmarunionen året efter.
 
Svante Sture d.y. og Märta Eriksdotter (Leijonhuvud) fejrede deres bryllup på Nyköpingshus 3. marts 1538.

Karl 9. døde her 30. oktober 1611 og Karl 10. Gustav blev født på slottet 8. november 1622.

Bildgalleri

Eksterne kilder og henvisninger

 Nyköpingshus historie 

Slotte i Sverige
Fæstningsanlæg i Sverige
Bygninger, konstruktioner og anlæg fra middelalderen i Sverige